Temeljem članka 72. Zakona o komunalnom gospodarstvu (“Narodne novine”, broj 68/18, 110/18 i 32/20) i članka 31. Statuta Općine Povljana ("Službeni glasnik Zadarske županije" broj 13/21 i 11/23) Općinsko vijeće Općine Povljana na 27. sjednici održanoj dana 18. prosinca 2024. godine donosi

Program održavanja komunalne infrastrukture

na području Općine Povljana za 2025. godinu

Članak 1.

Ovim Programom održavanja komunalne infrastrukture na području Općine Povljana za 2025. godinu (dalje: Program) utvrđuju se izvori i namjena sredstava za održavanje komunalne infrastrukture u 2025. godini na području Općine Povljana.

U smislu ovog programa, pojam održavanje komunalne infrastrukture obuhvaća redovno i pojačano održavanje komunalne infrastrukture u sljedećim programima:

1. održavanje nerazvrstanih cesta
2. održavanje javnih površina na kojima nije dopušten promet motornim vozilima
3. održavanje građevina javne odvodnje oborinskih voda
4. održavanje javnih zelenih površina
5. održavanje građevina, uređaja i predmeta javne namjene
6. održavanje groblja i krematorija unutar groblja
7. održavanje čistoće javnih površina
8. održavanje javne rasvjete
9. dezinfekcija, dezinsekcija i deratizacija

Članak 2.

Sredstva za realizaciju ovog Programa čine:

Red. br. IZVOR FINANCIRANJA PLANIRANO U 2025. (EUR)

1. Izvor 11 Opći prihodi i primici 348.036,00 EUR
2. Izvor 51 Pomoći EU 16.500,00 EUR
3. Izvor 56 Fondovi EU 8.750,00 EUR

UKUPNO **373.286,00 EUR**

.

Članak 3.

Utvrđuje se opis i opseg održavanja kako slijedi:

1. **Održavanje nerazvrstanih cesta**

Pod održavanjem nerazvrstanih cesta podrazumijeva se skup mjera i radnji koje se obavljaju tijekom cijele godine na nerazvrstanim cestama, uključujući i svu opremu, uređaje i instalacije, sa svrhom održavanja prohodnosti i tehničke ispravnosti cesta i prometne sigurnosti na njima (redovito održavanje), kao i mjestimičnog poboljšanja elemenata ceste, osiguravanja sigurnosti i trajnosti ceste i cestovnih objekata i povećanja sigurnosti prometa (izvanredno održavanje), a u skladu s propisima kojima je uređeno održavanje cesta.

Odlukom o komunalnim djelatnostima i povjeravanju obavljanja komunalnih djelatnosti na području Općine Povljana („Službeni glasnik Zadarske županije“ broj 14/22 i 19/22- I. Izmjene i dopune), djelatnost redovnog održavanja nerazvrstanih cesta povjerena je trgovačkom društvu Čistoći Povljana d.d.

Predviđena sredstva za održavanje nerazvrstanih cesta:

**Program: 1012, ODRŽAVANJE KOMUNALNE INFRASTRUKTURE**

**Aktivnost: Održavanje prometne signalizacije (K101201)**

Izvor financiranja i procijenjeni iznos troškova (eur):

11 (Opći prihodi) 5.540,00 EUR

Ukupno: 5.540,00 EUR

**Aktivnost: Redovito održavanje nerazvrstanih cesta (K101205)**

Izvor financiranja i procijenjeni iznos troškova (eur):

11 (Opći prihodi) 9.820,00 EUR

Ukupno: 9.820,00 EUR5

**UKUPNO 15.360,00 EUR**

1. **Održavanje javnih površina na kojima nije dopušten promet motornim vozilima**

Pod održavanjem javnih površina na kojima nije dopušten promet motornih vozila podrazumijeva se održavanje i popravci tih površina kojima se osigurava njihova funkcionalna ispravnost.

Javne prometne površine na kojima nije dopušten promet motornim vozilima su trgovi, pločnici, javni prolazi, javne stube, prečaci, šetališta, uređene plaže, biciklističke i pješačke staze, pothodnici, podvožnjaci, nadvožnjaci, mostovi i tuneli, ako nisu sastavni dio nerazvrstane ili druge ceste.

Poslovi redovnog održavanja javnih površina na kojima nije dopušten promet motornim vozilima uključuju i održavanje plaža te podrazumijevaju redovno i izvanredno (u slučaju nevremena kada je količina izbačenog materijala na plažama veća nego obično) čišćenje plaža na području Općine Povljana.

Održavanje plaža podrazumijeva ravnanje plaža ručno ili kombiniranim strojem, kada za to postoji potreba, a posebno nakon većih nevremena, postavljanje i pražnjenje koševa za otpatke i uklanjanje odbačenog otpada, naplavina i biološkog otpada, saniranje posljedica nevremena i plime.

Odlukom o komunalnim djelatnostima i povjeravanju obavljanja komunalnih djelatnosti na području Općine Povljana („Službeni glasnik Zadarske županije“ broj 14/22 i 19/22- I. Izmjene i dopune), djelatnost održavanja javnih površina na kojima nije dopušten promet motornim vozilima povjerena je trgovačkom društvu Čistoći Povljana d.d.

Predviđena sredstva za održavanje javnih površina na kojima nije dopušten promet motornim vozilima:

**Program: 1012, ODRŽAVANJE KOMUNALNE INFRASTRUKTURE**

**Aktivnost: Održavanje biciklističkih staza (A101210)**

Izvor financiranja i procijenjeni iznos troškova (eur):

11 (Opći prihodi) 4.800,00 EUR

Ukupno: 4.800,00 EUR

**Aktivnost: Nadohrana i održavanje plaža (A101211)**

Izvor financiranja i procijenjeni iznos troškova (eur):

11 (Opći prihodi) 36.900,00 EUR

Ukupno: 36.900,00 EUR

**Aktivnost: Uređenje šume oko groblja (A101214)**

Izvor financiranja i procijenjeni iznos troškova (eur):

11 (Opći prihodi) 16.350,00 EUR

Ukupno: 16.350,00 EUR

**Aktivnost: Održavanje javnih površina na kojima nije dopušten promet motornim vozilima (A101215)**

Izvor financiranja i procijenjeni iznos troškova (eur):

11 (Opći prihodi) 8.536,00 EUR

Ukupno: 8.536,00 EUR

**UKUPNO 66.586,00 EUR**

1. **Održavanje građevina javne odvodnje oborinskih voda**

Pod održavanjem građevina javne odvodnje oborinskih voda podrazumijeva se upravljanje i održavanje građevina koje služe prihvatu, odvodnji i ispuštanju oborinskih voda iz građevina i površina javne namjene u građevinskom području, uključujući i građevine koje služe zajedničkom prihvatu, odvodnji i ispuštanju oborinskih i drugih otpadnih voda, osim građevina u vlasništvu javnih isporučitelja vodnih usluga koje, prema posebnim propisima o vodama, služe zajedničkom prihvatu, odvodnji i ispuštanju oborinskih i drugih otpadnih voda.

Sustav za odvodnju atmosferskih voda čine oborinski kanali, kanalske rešetke, i slivnici koji se redovno održavaju, odnosno provodi se periodično čišćenje zavisno od lokacije, te intervencije u slučaju začepljenja tih uređaja.

Odlukom o komunalnim djelatnostima i povjeravanju obavljanja komunalnih djelatnosti na području Općine Povljana („Službeni glasnik Zadarske županije“ broj 14/22 i 19/22- I. Izmjene i dopune), djelatnost čišćenja sustava za odvodnju povjerena je trgovačkom društvu Vodovod Povljana d.o.o.

Sredstva za djelatnost čišćenja sustava za odvodnju su predviđena kako slijedi:

**Program: 1012, ODRŽAVANJE KOMUNALNE INFRASTRUKTURE**

**Aktivnost: Održavanje sustava odvodnje (A101216)**

Izvor financiranja i procijenjeni iznos troškova (eur):

11 (Opći prihodi) 8.050,00 EUR

Ukupno: 8.050,00 EUR

**UKUPNO 8.050,00 EUR**

1. **Održavanje javnih zelenih površina**

Pod održavanjem javnih zelenih površina podrazumijeva se košnja, obrezivanje i sakupljanje biološkog otpada s javnih zelenih površina, obnova, održavanje i njega drveća, ukrasnog grmlja i drugog bilja, popločenih i nasipanih površina u parkovima, opreme na dječjim igralištima, fitosanitarna zaštita bilja i biljnog materijala za potrebe održavanja i drugi poslovi potrebni za održavanje tih površina.

Javne zelene površine su parkovi, drvoredi, cvjetnjaci, travnjaci, skupine ili pojedinačna stabla, dječja igrališta s pripadajućom opremom, javni športski i rekreacijski prostori, zelene površine uz ceste i ulice, ako nisu sastavni dio nerazvrstane ili druge ceste odnosno ulice i sl.

Komunalna djelatnost održavanja javnih zelenih površina, konkretno sljedeći poslovi: košnja, obrezivanje i sakupljanje biološkog otpada s javnih zelenih površina, obnova, održavanje i njega drveća, ukrasnog grmlja i drugog bilja, fitosanitarna zaštita bilja i biljnog materijala za potrebe održavanja i drugi poslovi potrebni za održavanje tih površina, uređivanje zelenih površina u parkovima, na temelju Odluke o komunalnim djelatnostima i povjeravanju obavljanja komunalnih djelatnosti na području Općine Povljana („Službeni glasnik Zadarske županije“ broj 14/22 i 19/22- I. Izmjene i dopune), biti će povjereni pravnim ili fizičkim osobama na temelju pisanog ugovora o povjeravanju obavljanja komunalnih djelatnosti, a poslovi održavanja popločenih i nasipanih površina u parkovima, opreme na dječjim igralištima su, Odlukom o komunalnim djelatnostima i povjeravanju obavljanja komunalnih djelatnosti na području Općine Povljana („Službeni glasnik Zadarske županije“ broj 14/22 i 19/22- I. Izmjene i dopune), povjereni trgovačkom društvu Čistoća Povljana d.d.

Sredstva za djelatnost održavanja javnih zelenih površina su predviđena kako slijedi:

**Program: 1009, RAZVOJ SPORTA I REKREACIJE**

**Aktivnost: Dobava i zamjena sprava u dječjem parku na dijelu k.č. 355/1 k.o. Povljana (K100903)**

Izvor financiranja i procijenjeni iznos troškova (eur):

11 (Opći prihodi) 20.510,00 EUR

Ukupno: 20.510,00 EUR

**Program: 1012, ODRŽAVANJE KOMUNALNE INFRASTRUKTURE**

**Aktivnost: Održavanje i uređivanje javnih zelenih površina (A101201)**

Izvor financiranja i procijenjeni iznos troškova (eur):

11 (Opći prihodi) 23.400,00 EUR

Ukupno: 23.400,00 EUR

**UKUPNO 43.910,00 EUR**

1. **Održavanje građevina, uređaja i predmeta javne namjene**

Pod održavanjem građevina i uređaja javne namjene podrazumijeva se održavanje, popravci i čišćenje tih građevina, uređaja i predmeta.

Građevine i uređaji javne namjene su nadstrešnice na stajalištima javnog prometa, javni zdenci, vodoskoci, fontane, javni zahodi, javni satovi, ploče s planom naselja, oznake kulturnih dobara, zaštićenih dijelova prirode i sadržaja turističke namjene, spomenici i skulpture te druge građevine, uređaji i predmeti javne namjene lokalnog značaja.

Odlukom o komunalnim djelatnostima i povjeravanju obavljanja komunalnih djelatnosti na području Općine Povljana („Službeni glasnik Zadarske županije“ broj 14/22 i 19/22- I. Izmjene i dopune), djelatnost održavanja građevina, uređaja i predmeta javne namjene povjerena je trgovačkom društvu Čistoća Povljana d.o.o.

Sredstva za djelatnost održavanja javnih zelenih površina su predviđena kako slijedi:

**Program: 1013, IZGRADNJA OBJEKATA I KOMUNALNE INFRASTRUKTURE**

**Aktivnost: Sanacija balkona na Domu kulture (K101305)**

Izvor financiranja i procijenjeni iznos troškova (eur):

11 (Opći prihodi) 30.750,00 EUR i

56 (Fondovi EU) 8.750,00 EUR

Ukupno: 39.500,00 EUR

**Aktivnost: Dobava i zamjena dotrajalih ploča na Šetalištu M. Pogorilića (K101308)**

Izvor financiranja i procijenjeni iznos troškova (eur):

11 (Opći prihodi) 6.500,00 EUR

Ukupno: 6.500,00 EUR

**Aktivnost: Sanacija krovišta na Domu kulture (K101309)**

Izvor financiranja i procijenjeni iznos troškova (eur):

11 (Opći prihodi) 33.500,00 EUR i

51 (Pomoći EU) 16.500,00 EUR

Ukupno: 50.000,00 EUR

**Program: 1012, ODRŽAVANJE KOMUNALNE INFRASTRUKTURE**

**Aktivnost: Održavanje mjesnog trga (A101212)**

Izvor financiranja i procijenjeni iznos troškova (eur):

11 (Opći prihodi) 9.150,00 EUR

Ukupno: 9.150,00 EUR

**Aktivnost: Nabava i postavljanje kamenih klupica na šetalištu Viverone (A101207)**

Izvor financiranja i procijenjeni iznos troškova (eur):

11 (Opći prihodi) 7.700,00 EUR

Ukupno: 7.700,00 EUR

**Aktivnost: Projekt rekonstrukcije molića na dijelu M. Dubrovnik (A101205)**

Izvor financiranja i procijenjeni iznos troškova (eur):

11 (Opći prihodi) 16.450,00 EUR

Ukupno: 16.450,00 EUR

**Aktivnost: Uklanjanje stare zgrade vodospreme na dijelu k.č. 1354 k.o. Povljana (Centar) (K101204)**

Izvor financiranja i procijenjeni iznos troškova (eur):

11 (Opći prihodi) 11.650,00 EUR

Ukupno: 11.650,00 EUR

**Program: 1005, RAZVOJ TURIZMA**

**Aktivnost: Postavljanje turističke signalizacije (K100506)**

Izvor financiranja i procijenjeni iznos troškova (eur):

11 (Opći prihodi) 3.850,00 EUR

Ukupno: 3.850,00 EUR

**UKUPNO 144.800,00 EUR**

1. **Održavanje groblja**

Pod poslovima održavanja groblja podrazumijeva se održavanje prostora i zgrada za obavljanje ispraćaja i ukopa pokojnika te uređivanje putova, zelenih i drugih površina unutar groblja. Redovno održavanje obuhvaća čišćenje i uređenje križa poginulim domobranima, najmanje tri puta godišnje i to na Dan domovinske zahvalnosti, Dan Općine Povljana i Dan Svih svetih. Redovno održavanje groblja obuhvaća košnju trave, održavanje redova između grobnih mjesta.

Odlukom o komunalnim djelatnostima i povjeravanju obavljanja komunalnih djelatnosti na području Općine Povljana („Službeni glasnik Zadarske županije“ broj 14/22 i 19/22- I. Izmjene i dopune), poslovi redovnog održavanja groblja povjereni su trgovačkom društvu Čistoća Povljana d.o.o.

Predviđena sredstva za održavanje i uređenje groblja i spomenika planirana su kako slijedi:

**Program: 1012, ODRŽAVANJE KOMUNALNE INFRASTRUKTURE**

**Aktivnost: Održavanje i uređenje mjesnog groblja (A101202)**

Izvor financiranja i procijenjeni iznos troškova (eur):

11 (Opći prihodi) 34.750,00 EUR

Ukupno: 34.750,00 EUR

**UKUPNO 34.750,00 EUR**

1. **Održavanje čistoće javnih površina**

Pod održavanjem čistoće javnih površina podrazumijeva se čišćenje površina javne namjene, koje obuhvaća ručno i strojno čišćenje i pranje javnih površina od otpada, snijega i leda, kao i postavljanje i čišćenje košarica za otpatke i uklanjanje otpada koje je nepoznata osoba odbacila na javnu površinu ili zemljište u vlasništvu Općine Povljana.

Odlukom o komunalnim djelatnostima i povjeravanju obavljanja komunalnih djelatnosti na području Općine Povljana („Službeni glasnik Zadarske županije“ broj 14/22 i 19/22- I. Izmjene i dopune), poslovi čišćenja javnih površina povjereni su trgovačkom društvu Čistoća Povljana d.o.o.

Sredstva za održavanje čistoće javnih površina su planirana kako slijedi:

**Program: 1012, ODRŽAVANJE KOMUNALNE INFRASTRUKTURE**

**Aktivnost: Održavanje i uređivanje javnih zelenih površina (A101201)**

Izvor financiranja i procijenjeni iznos troškova (eur):

11 (Opći prihodi) 1.800,00 EUR

Ukupno: 1.800,00 EUR

**UKUPNO 1.800,00 EUR**

1. **Održavanje javne rasvjete**

Pod održavanjem javne rasvjete podrazumijeva se upravljanje i održavanje instalacija javne rasvjete, uključujući podmirivanje troškova električne energije, za rasvjetljavanje površina javne namjene.

Poslovi se odnose na održavanje cjelokupnog sustava javne rasvjete Općine Povljana, koji se sastoji od cca 500 rasvjetnih mjesta. Obavljanje komunalne djelatnosti podrazumijeva poslove održavanja objekata i uređaja javne rasvjete za rasvjetljavanje javnih površina, javnih cesta koje prolaze kroz naselje i nerazvrstanih cesta, tekuće održavanje instalacija, objekata i uređaja javne rasvjete, zamjena dotrajalih objekata i uređaja, rasvjetnih armatura, bojanje rasvjetnih stupova, prigodne dekoracije, stručni nadzor utroška električne energije i drugo po potrebi.

Odlukom o komunalnim djelatnostima i povjeravanju obavljanja komunalnih djelatnosti na području Općine Povljana („Službeni glasnik Zadarske županije“ broj 14/22 i 19/22- I. Izmjene i dopune), poslovi održavanja javne rasvjete povjeravaju se odabranom ponuditelju temeljem provedenog natječaja, odnosno temeljem ugovora o povjeravanju obavljanja komunalnih djelatnosti.

Sredstva za održavanje javne rasvjete planirana su kako slijedi:

**Program: 1012, ODRŽAVANJE KOMUNALNE INFRASTRUKTURE**

**Aktivnost: Materijal i dijelovi za održavanje energetske javne rasvjete (A101203)**

Izvor financiranja i procijenjeni iznos troškova (eur):

11 (Opći prihodi) 10.060,00 EUR

Ukupno: 10.060,00 EUR

**Aktivnost: Energetska usluga (javna rasvjeta) (A101204)**

Izvor financiranja i procijenjeni iznos troškova (eur):

11 (Opći prihodi) 18.320,00 EUR

Ukupno: 18.320,00 EUR

**Aktivnost: Rekonstrukcija javne rasvjete (Ulica M. Marulića) (K101202)**

Izvor financiranja i procijenjeni iznos troškova (eur):

11 (Opći prihodi) 2.750,00 EUR

Ukupno: 2.750,00 EUR

**Aktivnost: Rekonstrukcija javne rasvjete (Ulica Put lanterne) (K101203)**

Izvor financiranja i procijenjeni iznos troškova (eur):

11 (Opći prihodi) 1.850,00 EUR

Ukupno: 1.850,00 EUR

**Program: 1013, IZGRADNJA OBJEKATA I KOMUNALNE INFRASTRUKTURE**

**Aktivnost: Rekonstrukcija i izgradnja javne rasvjete (K101304)**

Izvor financiranja i procijenjeni iznos troškova (eur):

11 (Opći prihodi) 6.350,00 EUR

Ukupno: 6.350,00 EUR

**UKUPNO 39.330,00 EUR**

1. **Dezinsekcija i deratizacija**

Poslovi dezinsekcije i deratizacije se provode prema Provedbenom planu obvezatne preventivne dezinsekcije i deratizacije za područje Općine Povljana i Programu mjera obvezatne preventivne dezinsekcije i deratizacije za područje Općine Povljana. Poslovi se provode tijekom godine na području Općine Povljana u skladu s epidemiološkim i higijensko sanitarnim indikacijama.

Odlukom o komunalnim djelatnostima i povjeravanju obavljanja komunalnih djelatnosti na području Općine Povljana („Službeni glasnik Zadarske županije“ broj 14/22 i 19/22- I. Izmjene i dopune), poslovi deratizacije i dezinsekcije povjeravaju se pravnoj ili fizičkoj osobi na temelju ugovora o povjeravanju obavljanja komunalnih djelatnosti.

Predviđena sredstva za dezinsekciju i deratizaciju planirana su kako slijedi:

**PROGRAM: 1010, ZAŠTITA, OČUVANJE I UNAPREĐENJE ZDRAVLJA**

**Aktivnost: Poslovi deratizacije i dezinsekcije (A101001)**

Izvor financiranja i procijenjeni iznos troškova (eur):

11 (Opći prihodi) 7.200,00 EUR

Ukupno: 7.200,00 EUR

**UKUPNO 7.200,00 EUR**

1. **Održavanje poljskih puteva**

Održavanje poljskih puteva podrazumijeva malčiranje i krčenje zaraslih površina uz putove koje onemogućuju normalan i nesmetan promet.

Odlukom o komunalnim djelatnostima i povjeravanju obavljanja komunalnih djelatnosti na području Općine Povljana („Službeni glasnik Zadarske županije“ broj 14/22 i 19/22- I. Izmjene i dopune), poslovi održavanja poljskih puteva povjeravaju se odabranom ponuditelju temeljem provedenog natječaja, odnosno temeljem ugovora o povjeravanju obavljanja komunalnih djelatnosti.

**Program: 1012, ODRŽAVANJE KOMUNALNE INFRASTRUKTURE**

**Aktivnost: Održavanje poljskih puteva (malčiranje) (A101206)**

Izvor financiranja i procijenjeni iznos troškova (eur):

11 (Opći prihodi) 11.500,00 EUR

Ukupno: 11.500,00 EUR

**UKUPNO 11.500,00 EUR**

Članak 4.

Ovaj Program održavanja komunalne infrastrukture na području Općine Povljana za 2025. godinu stupa na snagu osmog dana od dana objave u „Službenom glasniku Zadarske županije“, a primjenjuje se od 1. siječnja 2025. godine.

KLASA: 363-01/24-01/21

URBROJ: 2198-25-01-1-24-1

Povljana, 18. prosinca 2024. godine

OPĆINSKO VIJEĆE OPĆINE POVLJANA

Predsjednik

Nikola Škoda